داگیرکردنی بولگاریا لەلایەن بیزەنتینەکانەوە

لە نێوان ساڵانی نزیکەی ٩٧٠ تا ١٠١٨، زنجیرەیەک ململانێ لە نێوان ئیمپراتۆریەتیی بولگاریا و ئیمپراتۆریەتیی بیزەنتی ڕوویدا، کە بووە ھۆی داگیرکردنی پلە بە پلەی بولگاریا لەلایەن بیزەنتییەکانەوە. بەمەش بیزەنتییەکان، بۆ یەکەمجار لە دوای لەشکرکێشیی سلاڤەکان لە سەدەی حەوتەمەوە، دەسەڵاتی خۆیان بەسەر تەواوی نیمچە دوورگەی بەڵکاندا سەپاندەوە. ئەم ململانێیە بە لکاندنی ڕۆژھەڵاتی بولگاریاوە لە دوای جەنگی ڕووس و بیزەنتی (٩٧٠–٩٧١) دەستی پێکرد. بەرخۆدانی بولگارییەکان لەلایەن براکانی کۆمیتۆپۆلییەوە ڕابەرایەتی دەکرا، کە لە ناوچە داگیرنەکراوەکانی ڕۆژاوای ئیمپراتۆریەتەکەوە، تا کەوتنی تەواوەتییان لەژێر دەسەڵاتی بیزەنتین لە ساڵی ١٠١٨، بەردەوام بوون لە خەبات.Byzantium's Balkan frontier: a political study of the Northern Balkans, 900–1204, Paul Stephenson, Cambridge University Press, 2000, , pp. 58–66.A short history of the Middle Ages, G – Reference, Barbara H. Rosenwein, University of Toronto Press, 2009 , p. 143.A history of Byzantium, Timothy E. Gregory, John Wiley & Sons, 2011, , p. 322.

لەگەڵ تێکچوونی پەیوەندییەکانی نێوان بیزەنتییەکان و بولگارییەکان لە کۆتایییەکانی دەیەی ٩٦٠ەکاندا، ئیمپراتۆرییەتیی ڕۆمیی ڕۆژھەڵات، سڤیاتۆسلاڤی شازادەی کیێڤیانی ھاندا تا ھێرش بکاتە سەر بولگاریا. داڕمانی چاوەڕواننەکراوی بولگاریا و تەماحی سڤیاتۆسلاڤ بۆ گرتنی قوستەنتینییە، ئیمپراتۆرییەتیی ڕۆمیی ڕۆژھەڵاتی تووشی شۆک کرد، بەڵام بیزەنتییەکان توانییان سوپای کیێڤ ناچار بە پاشەکشە بکەن و ڕۆژھەڵاتی بولگاریا داگیر بکەن، کە پرێسلاڤی پایتەختیشی دەگرتەوە، لە ساڵی ٩٧١. ئیمپراتۆر بۆریسی دووەم دەستگیرکرا و برایە قوستەنتینییە، لەوێش ئیمپراتۆری بیزەنتی، یۆحەنای یەکەمی تزیمیسکیس، لکاندنی بولگاریای بە ئیمپراتۆرییەتەکەوە ڕاگەیاند. لەگەڵ ئەوەشدا، ئیمپراتۆرییەتیی ڕۆمیی ڕۆژھەڵات لەو کاتەدا تەنھا بەشی ڕۆژھەڵاتی بولگاریای کۆنترۆڵ کردبوو، و ناوچەکانی ڕۆژاوا ھێشتا لەژێر دەسەڵاتی بولگارییەکاندا مابوونەوە. چوار براکە، دەیڤد، موسا، ئارۆن و ساموێل (کە بە کۆمیتۆپۆلی ناسرابوون) لە ناوچە ئازادەکانەوە حوکمڕانییان دەکرد و لە ساڵی ٩٧٦، ھێرشێکی گەورەیان کردە سەر بیزەنتییەکان بۆ وەرگرتنەوەی ناوچە داگیرکراوەکان. زۆری نەپێچوو، بچووکترین برا، ساموێل، دوای مردنی سێ براکەی دیکەی، دەسەڵاتی تەواوەتی گرتە دەست.

 سەرچاوەکان 

پۆل:دەیەی ١٠١٠
پۆل:٩٦٨
پۆل:ململانێکانی سەدەی ١٠یەم